Diari Oficial de la Generalitat Valenciana


Sumari del DOGV 8280, del 24-04-2018 (2018/3292)

RESOLUCIÓ de 13 de març de 2018, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 1/18-AIA Onda i l'Alcora.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8280

Data del DOGV
:   24-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3292


Data del document
:   13-03-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Onda
    * Alcora, l'
    * impacte ambiental

RESOLUCIÓ de 13 de març de 2018, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 1/18-AIA Onda i l'Alcora. [2018/3292]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 1/18-AIA Onda i l'Alcora.  
  
«Informe d'impacte ambiental  
Expedient: 1/1432-AME.  
Títol: Document ambiental del projecte de nova línia aèria a 20 kV, SC interconnexió L/Azuliber de ST l'Alcora i L/Ribesalbes de ST Ribesalbes.  
Promotor: Iberdrola Distribución Eléctrica, SAU.  
Òrgan substantiu: Servei Territorial d'Energia (ATLINE/2016/517/12).  
Localització: terme municipal d'Onda i l'Alcora (Castelló).  
  
Descripció del projecte  
Iberdrola Distribución Eléctrica, SAU, pretén l'execució d'una línia elèctrica de 20 kV, d'enllaç entre dues línies existents, en concret, la L/Azuliber procedent de la ST l'Alcora i la L/Ribesalbes procedent de la ST Ribesalbes. Ambdues línies presenten un esquema de distribució elèctrica radial. Per mitjà de la nova línia elèctrica, es connectaran els circuits esmentats i resultarà la configuració en anell de la xarxa existent, la qual cosa redunda en la millora de la qualitat i continuïtat del servei elèctric.  
La nova línia elèctrica, discorrerà en aeri, en paral·lel amb la CV-188 al llarg de tot el seu traçat, realitzant un encreuament sobre aquesta. Travessarà els termes municipals d'Onda i l'Alcora (Castelló). L'inici, se situa en nou suport projecte en la L/Azuliber, a intercalar entre els suports 938141 i 938139 (l'Alcora). Finalitzarà en el suport existent 987113 de la L/Ribesalbes (Onda).  
La longitud total de la línia és de 4.005 m i serà de tipus aeri en simple circuit, amb suports de gelosia metàl·lica i creus tipus volta, en fonamentació monobloc de formigó. El document indica els vèrtexs de la línia elèctrica i per tant el seu traçat, però no la ubicació dels suports intermedis.  
Tramitació administrativa  
Amb data 5 de gener de 2018, es va rebre del Servei Territorial d'Indústria i Energia de Castelló, l'expedient relatiu al projecte de nova línia elèctrica aèria, a 20 kV, simple circuit, d'interconnexió entre dues línies existents, promogut per Iberdrola Distribución Eléctrica, SAU, a Onda i l'Alcora (Castelló). L'autorització del projecte es tramita per l'esmentat òrgan substantiu amb referència ATLINE/2016/517/12. S'adjunta a l'ofici:  
- Document ambiental del projecte.  
- Traçat en format electrònic georeferenciat.  
- Còpia dels informes emesos en la fase d'informació pública i consultes. No s'han rebut al·legacions de caràcter ambiental al projecte.  
  
Els informes emesos són els següents:  
- Informe de l'Ajuntament de l'Alcora, de 21 de desembre de 2016. Assenyala que la instal·lació es localitza en sòl no urbanitzable comú, per la qual cosa no es troba inconvenient a l'autorització del projecte.  
  
- Informe de l'Àrea de Gestió de DPH de la Confederació Hidrogràfica del Xúquer, de 9 de gener de 2017. S'indiquen les condicions d'encreuament de llits. Amb data 14 de març de 2017, aquesta mateixa àrea resol autoritzar l'encreuament aeri del barranc Salt del Cavall i afluent i estableix les condicions específiques de l'encreuament.  
- Tres informes (no consten les seues dates) del Servei de Carreteres de la Diputació de Castelló. Atenent el número d'expedient, s'estima que inicialment se sol·licita informació gràfica complementària i que posteriorment es conclou el compliment dels requisits per a l'encreuament amb la carretera CV-188.  
- Informe de 23 de gener de 2017, del tècnic de prevenció d'incendis de la Direcció Territorial de Castelló. S'indica que la línia discorre, en part, per terreny forestal; que no discorre per terrenys forestals afectats per incendis forestals; no discorre per terrenys inclosos en la Xarxa Natura 2000 ni espais naturals protegits; no afecta terrenys gestionats per aquesta conselleria. Es produeix l'encreuament en aeri de tres vies pecuàries sense instal·lar suports sobre aquestes, per la qual cosa s'entén que no afecta el terreny públic. S'assenyala l'aplicació del Decret 150/2010, de 24 de setembre i del Decret 7/2004, de 23 de gener.  
  
Vist l'àmbit en què es desenvolupa el projecte i les seues característiques, aquest òrgan disposa d'elements de judici suficients per a continuar amb el procediment d'avaluació d'impacte ambiental simplificada.  
  
Consideracions ambientals  
La línia elèctrica projectada discorrerà pel sud-oest de l'Alcora i nord-oest d'Onda. Es tracta d'un àmbit de relleu ondulat, on s'alternen les àrees forestals i agrícoles, aquestes últimes en les zones més planes. Les zones de vessant estan dominades per pinedes de pi blanc i matoll. En el vessant del Tossal d'Encorna, s'ha cartografiat la presència de l'hàbitat d'interés comunitari 5330 (llentisclar, de caràcter no prioritari, 15 % de cobertura), encara que hi predomina el romerar (75 % de cobertura), en tot cas espècies d'àmplia extensió. Quant al grup faunístic, dominen espècies d'ubiquïtat d'àmplia distribució. Destaca, al sud-est de l'àmbit l'embassament del Sitjar, en el qual desemboca el barranc de la Grillera, principal llit de la zona. No s'identifiquen espais naturals protegits, espais de la Xarxa Natura 2000 ni elements naturals d'especial interés que puguen veure's afectats pel projecte, encara que sí que hi ha una àrea prioritària, als efectes de protecció d'avifauna per línies elèctriques en el sud de l'àmbit considerat (segons resolució de 15 d'octubre de 2010, en aplicació del Reial decret 1432/2008, de 29 d'agost). Unes quantes vies pecuàries travessen la zona. No resulta rellevant la presència d'edificacions i no se situen en aquest àmbit nuclis de població.  
Es valoren tres alternatives de traçat, així com l'alternativa zero. La primera comença a l'oest de la CV-188 i creua a l'est de la mateixa a l'altura del Tossal d'Encorna. La segona discorre a l'oest de la CV-188 i la creua en arribar a l'altura del suport final. La tercera creua la carretera pròxima al seu inici i discorre per l'est del Tossal d'Encorna. S'opta per la primera alternativa per presentar menor afecció sobre terrenys forestals, discórrer per terrenys de menor pendent i major proximitat a la carretera CV-188.  
La nova línia elèctrica es planteja en paral·lel amb el traçat de la carretera CV-188 (s'identifica erròniament com CV-191 en el document ambiental), aprofitant el corredor d'infraestructures que crea aquesta, mantenint les distàncies mínimes reglamentàries.  
Aproximadament la meitat de traçat, discorre per l'interior de l'esmentada àrea prioritària de protecció d'avifauna per línies elèctriques, per la qual cosa incorpora en el seu disseny les mesures preventives de col·lisió i electrocució definides en el Reial decret 1432/2008, de 29 d'agost. En relació amb la vegetació, només un suport se situa sobre la zona identificada com a hàbitat prioritari i no s'estima una afecció rellevant, atés que se situa pròxim a la vora i al camí.  
Es travessen llits, però sense risc d'inundació associat, per la qual cosa no hi ha risc induït per aquests; es mantenen les distàncies reglamentàries d'alçària i a la seua zona de domini públic. L'encreuament de vies pecuàries es realitzarà de forma aèria i sense afectar els suports la seua amplària legal. S'exposa que consultat l'inventari de jaciments, no hi ha risc d'afecció sobre aquests, atesa la seua situació.  
Durant les obres, es procedirà a l'excavació de les fonamentacions, formigonat, col·locació dels suports i estesa del cablejat. La proximitat a la carretera CV-188, facilita l'accés a la traça prevista i a la zona de treball. El volum de terres a excavar s'estima xicotet, atesa la tipologia de la línia. S'adopten les mesures preventives usuals per a previndre la contaminació del sòl i de les aigües, així com les molèsties sobre l'entorn.  
Finalitzades les obres, es procedirà a la neteja de la zona afectada i restauració. La gestió de residus de construcció i demolició, es preveu per mitjà de la seua entrega a gestors autoritzats.  
Amb l'objectiu d'evitar interrupcions del servei elèctric i limitar el risc d'incendi, en la zona on hi haja vegetació forestal s'obrirà un carrer de seguretat, d'uns 14 m d'amplària. En fase de funcionament, les labors de manteniment són mínimes, encara que resulta necessari mantindre l'esmentat carrer de seguretat.  
Es proposa un pla de vigilància ambiental del projecte, que inclou el control de les obres i del funcionament de la línia, comprovant que les mesures preventives i correctores són adequades i eficaços i que no apareixen nous impactes no previstos. Aquest control es documentarà i es tindrà a disposició de l'administració.  
En relació amb els criteris de l'annex III de la Llei 21/2013, de 9 de desembre, es pot concloure:  
- Característiques del projecte. La línia elèctrica té 4 km de longitud, per la qual cosa supera escassament el límit (3 km) previst per al seu sotmetiment a avaluació ambiental. La tensió de la línia (20 kV) comporta que la grandària dels suports i la resta d'elements que la componen no siga rellevant i els mitjans necessaris per a la seua execució puguen traslladar-se de forma senzilla sense necessitat d'obrir nous accessos.  
- Ubicació del projecte. Es desenvolupa en una zona d'antropització mitjana, on destaca la presència de la carretera CV-188 que s'aprofita com a corredor d'infraestructures per al traçat de la línia. En la mesura que siga possible, s'aprofiten les parcel·les agrícoles i les zones més accessibles per a situar els suports. La vegetació natural no té un port elevat, la qual cosa redueix l'afecció per obertura de carrers de seguretat.  
- Característiques del potencial impacte. Durant l'execució, les afeccions estaran limitades a la zona d'obres i no hi ha espais naturals protegits o elements naturals de sensibilitat elevada, per la qual cosa els impactes seran poc rellevants i de curta duració, així com reversibles. En la fase de funcionament, s'incorporen les mesures de disseny necessàries per a limitar l'afecció sobre l'avifauna. La nova línia té per objecte augmentar la seguretat i qualitat del subministrament elèctric.  
  
En consideració als informes rebuts i les característiques de la zona, es considera adequat incorporar al projecte les condicions següents:  
- Comprovada l'accessibilitat als vèrtexs (com s'ha indicat, no estan definits els suports), s'observa que no presenten gran dificultat. Respecte als vèrtexs 3 i 4, es considera necessari accedir a la seua base camp a través des del vèrtex 2, sense obertura de camí. Els suports intermedis (si és el cas) entre els vèrtexs 4 a 8, es localitzaran si és possible en les parcel·les agrícoles o el més pròxim possible a aquestes, per a reduir l'afecció, i en tot cas, s'accedirà camp a través sense obertura de camins nous en zona forestal i preferiblement aprofitant la projecció de la traça.  
  
- L'obertura dels carrers de seguretat, s'executarà d'acord amb els criteris que estableix el Decret 150/2010, de 24 de setembre.  
- En discórrer per terreny forestal, l'execució dels treballs es realitzarà amb aplicació de les normes de seguretat en prevenció d'incendis forestals que estableix el Decret 7/2004, de 23 de gener.  
- L'encreuament de vies pecuàries, està regulat per mitjà de la Instrucció de 13 de gener de 2012, de la Direcció General del Medi Natural.  
Consideracions jurídiques  
El projecte de nova línia elèctrica a 20 kV, de 4 km de longitud, constitueix un supòsit d'avaluació d'impacte ambiental simplificada, d'acord amb les previsions de la Llei 21/2013, de 9 de desembre (article 7.2.a, en concordança amb l'epígraf 4.b del annex II).  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, i pel Decret 73/2017, de 2 de juny, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, es redacta el següent:  
  
  
  
Informe d'impacte ambiental  
  
Primer  
Estimar que el projecte de nova línia elèctrica aèria a 20 kV, simple circuit, d'interconnexió entre les línies L/Azuliber de ST l'Alcora i L/Ribesalbes de ST Ribesalbes promogut per Iberdrola Distribución Eléctrica, SAU, que discorrerà pels termes municipals de l'Alcora i Onda (Castelló), no té efectes significatius sobre el medi ambient, sempre que s'ajuste a les previsions del projecte i del document ambiental, als termes i condicions addicionals incloses en el paràgraf final de l'apartat de consideracions ambientals del present informe i sense perjudici de l'obtenció prèvia de les autoritzacions sectorials que se li apliquen.  
  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjudici dels que, si és el cas, pertoquen en via administrativa o judicial davant de l'acte, si és el cas, d'autorització del projecte, d'acord amb el que disposa l'article 47.6 de la Llei 21/2013, de 9 de desembre.  
  
Tercer  
Publicar en el Diari Oficial de la Generalitat Valenciana el present informe d'impacte ambiental, d'acord amb el que disposa l'article 47.3 de la Llei 21/2013, de 9 de desembre.  
  
Quart  
L'informe d'impacte ambiental perdrà la seua vigència i cessarà en la producció dels efectes que li són propis, si una vegada publicat en el Diari Oficial de la Generalitat Valenciana, no s'ha procedit a l'autorització del projecte en el termini màxim de quatre anys, d'acord amb el que disposa l'article 47.4 de la Llei 21 2013/, de 9 de desembre.  
  
València, 2 de març de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 13 de març de 2018.- El director general de Medi Natural i d'Avaluació Ambiental: Antoni Marzo i Pastor.